Garbiñe Larralde

Garbiñe Larralde Urquijo (Lesaka, 1968) euskal artista eta irakaslea da. Pentsamendu bisualak eta IKTek hezkuntzari eskaintzen dizkioten aukerak ikertzen ditu eta Visual Thinking-en aditua da.

Ibilbidea 
Garbiñe Larraldek UPV/EHUn Arte Ederrak ikasketak burutu zituen, Teknika Grafikoak espezialitatearekin. (1985-1991) Azken urtean Erasmus beka lortu zuen eta Marseillan egon zen 1994 arte Nafarroako Gobernuak eman zion ikasketak luzatzeko bekari esker. Gero Askapena erakundearekin Ertamerikara, El Salvadorrera joan zen bere ahizpa eta lagun batekin. 1998-2002 urteetan Universidad Centroamericana José Simeón Cañas eta José Matías Delgado Unibertsitatean irakasle gisa aritu zen eta Don Bosco Unibertsitatean Artea eta Kultura Departamentua eta Diseinu Grafiko Eskola sortze eta zuzentze lanetan.

2005ean Mexikoko Unibertsitate Nazional Autonomoan genero-identitatearen eraikuntza Yani Pecanins artistaren obra aztertzen zuen tesia defendatu zuen.  2005-2006 tartean UPV/EHUko irakasle izan ondoren, 2007 geroztik Bigarren Hezkuntzako irakasle da.

Erakusketa kolektibo eta indibidualak egin ditu, hainbat aipamen jasoz.  Hezkuntza eremuan Arteak, Pentsamendu Bisualak eta teknologia digitalek eskaintzen dituzten aukerak ikertzen ditu. Hezkuntzan metodologia aktibo eta berritzaileen sustatzaileen artean erreferentetzat hartua da. Visual Thinking erremintari buruz idatzi  eta prestakuntza tailerrak eta hitzaldiak ematen ditu bai presentzialki, bai sarean.     Hitzaldien memoria grafikoak egiten trebea, kontakizunak ilustratzen ditu eta No me cuentes historias, dibújamelas proiektuaren sortzaileetariko bat da.  2017an Larralderen blogak Espiral-Edublog saria irabazi du.

Erreferentziak

Kanpo estekak 
 Garbiñe Larralde, Marraztu eta ikasi ikastaroa (Uda Ikastaroa)
 Garbiñe Larralderen YOUTUBE kanala
 Garbiñe Larralderen EnREDar y aprender Bloga
 Garbiñe Larralderen ISSUU profila
 Garbiñe Larralderen Doktorego tesina, Tacticas de arte y feminismos de la última década en el Estado español: el colectivo Artísimas UPV/EHU, 2009.

Emakume artistak
Nafarroa Garaiko irakasleak
Nafarroa Garaiko artistak
Euskal Herriko Unibertsitateko ikasleak